PMIndiaData/PMIndiaSum huggingface dataset:
મંત્રીમંડળે પ્રગતિ મેદાન ખાતે પંચ તારક હોટલના બાંધકામ માટે જમીન અને નાણાંકીય વ્યવસ્થાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ઇન્ડિયા ટ્રેડ પ્રમોશન ઓર્ગેનાઈઝેશનને (આઈટીપીઓ) પ્રગતિ મેદાનની 3.7 એકર જમીન 99 વર્ષના ફિક્સ ભાડા ભાડાપટ્ટે તબદીલ કરવા માટે રૂ. 611 કરોડની કિંમતે સ્પેશ્યલ પર્પઝ વ્હિકલની તરફેણમાં તબદીલ કરવા માટે મંજૂરી આપી હતી. આ સ્પેશ્યલ પર્પઝ વ્હિકલ ઇન્ડિયા ટુરીઝમ ડેવલપમેન્ટ કૉર્પોરેશન, (આઈટીડીસી) અને ઇન્ડિયન રેલવે કેટરીંગ અને ટુરિઝમ કૉર્પોરેશનને પંચતારક હોટલ વિકસાવવા અને ચલાવવા માટે સ્થાપવામાં આવશે. વિશ્વ સ્તરના આંતરરાષ્ટ્રીય પ્રદર્શન કન્વેન્શન સેન્ટર (આઈઈસીસી) પ્રોજેકટનુ અમલીકરણ પૂરજોશમાં ચાલી રહ્યું છે અને તે વર્ષ 2020- 21માં પૂર્ણ કરવામાં આવશે. પ્રગતિ મેદાન ખાતેનો આ હોટલ પ્રોજેકટનુ બાંધકામ ખૂબ ઝડપભેર પૂર્ણ થઈ શકે તે માટે આ સ્પેશ્યલ પર્પઝ વ્હિકલ (સીધા અથવા તો પ્રોફેશનલ બ્રાન્ડ મારફતે) પારદર્શક અને સ્પર્ધાત્મક બિડીંગ કરીને લાંબા ગાળાના ફિક્સ લીઝ ધોરણે હોટલ ચલાવવા, તેનો વહિવટ કરવા યોગ્ય ડેવલપર, અને ઓપરેટર પસંદ કરવા માટે યોગ્ય પગલાં લેશે. ભારતમાં માળખાગત સુવિધાઓ અને પ્રવાસન પ્રવૃત્તિમાં ક્રાંતિકારી ફેરફારો કરવાના ભારત સરકારના વિઝનના ભાગ તરીકે આઈટીપીઓ પ્રગતિ મેદાન ખાતે ઉત્તમ ધોરણો અને સર્વિસ આપનાર રિડેવલપમેન્ટ પ્રોગ્રામ હાથ ધરીને વિશ્વ સ્તરના આઈઈસીસીનો મેગા પ્રોજેકટનુ અમલીકરણ કરી રહી છે. સમગ્ર દુનિયામાં હોટેલ સુવિધાને બેઠકો, વિવિધ યોજનાઓ, પરિષદો અને પ્રદર્શન (
કેબિનેટે ભારત અને યુનાઇટેડ આરબ અમીરાત વચ્ચે લઘુ અને મધ્યમ ઉદ્યોગો તથા નવીનીકરણ ક્ષેત્રે પારસ્પરિક સહકાર માટેના એમઓયુ મંજૂર કર્યા

પ્રધાનમંત્રીશ્રી નરેન્દ્ર મોદીની અધ્યક્ષતા હેઠળના કેન્દ્રીય મંત્રીમંડળે ભારત અને યુનાઇટેડ આરબ અમીરાત વચ્ચે લઘુ અને મધ્યમ ઉદ્યોગો તથા નવીનીકરણના ક્ષેત્રમાં સમજૂતી કરારો પર હસ્તાક્ષર કરવા માટે પોતાની મંજૂરી આપી દીધી છે. આ એમઓયુ ભારતીય લઘુ અને મધ્યમ કદના ઉદ્યોગોને ફાયદાકારક સાબિત થશે અને તેના ન્યાયપૂર્ણ અને સંકલિત વિકાસ તરફ દોરી જશે. વિદેશમાં લઘુ અને મધ્યમ ઉદ્યોગોના શ્રેષ્ઠ અમલીકરણ માટેની આ સુવિધા ભારતીય લઘુ મધ્યમ ઉદ્યોગોને તેમની ક્ષમતા સુધારવાની અને તેમાં નવા સંશોધનો કરવાની તક પૂરી પાડશે. તે ભારતીય લઘુ મધ્યમ ઉદ્યોગ ક્ષેત્રને યુનાઇટેડ આરબ અમીરાતના લઘુ મધ્યમ ઉદ્યોગ ક્ષેત્ર સાથે પારસ્પરિક લાભદાયી સંબંધો બાંધવામાં અને તેમના બજારોમાં પ્રવેશવાની પણ સુવિધા આપશે.
પ્રધાનમંત્રીએ કારગિલ વિજય દિવસ નિમિત્તે સૈનિકોને શ્રદ્ધાંજલિ અર્પી

પ્રધાનમંત્રી શ્રી નરેન્દ્ર મોદીએ કારગિલ વિજય દિવસ નિમિત્તે આપણા રાષ્ટ્રની રક્ષા કરતા કારગિલમાં શહીદ થનારા સૌ લોકોને શ્રદ્ધાંજલિ અર્પણ કરી છે. એક ટ્વીટમાં પ્રધાનમંત્રીએ કહ્યું; "આપણે તેમના બલિદાનને યાદ કરીએ છીએ. આપણે તેમની બહાદુરીને યાદ કરીએ છીએ. આજે કારગિલ વિજય દિવસ નિમિત્તે કારગિલમાં આપણા રાષ્ટ્રની રક્ષા કરતા કારગિલમાં શહીદ થનારા સૌ લોકોને શ્રદ્ધાંજલિ અર્પણ કરીએ. તેમની બહાદુરી દરરોજ આપણને પ્રેરણા આપે છે. ગત વર્ષના ‘મન કી બાત’ નો ટૂંકસાર પણ શેર કરી રહ્યા છીએ.
પ્રધાનમંત્રીએ પંડિત રાજન મિશ્રાના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પંડિત રાજન મિશ્રાના નિધન અંગે શોક વ્યક્ત કર્યો હતો. શ્રી મોદીએ એક ટ્વીટમાં કહ્યું કે શાસ્ત્રીય સંગીતની દુનિયામાં પોતાની અમીટ છાપ છોડનારા પંડિત રાજન મિશ્રા જીના નિધનથી અત્યંત દુઃખ અનુભવું છું.બનારસ ઘરાના સાથે સંકળાયેલા મિશ્રા જીની વિદાય કલા અને સંગીત જગત માટે એક ભરપાઈ ન કરી શકાય એવું નુકસાન છે. પ્રધાનંમંત્રીએ દુઃખની આ પળે તેમના પરિવારજનો અને પ્રશંસકો પ્રત્યે પોતાની સંવેદના વ્યક્ત કરી હતી.
એનઆઈટી, આંધ્ર પ્રદેશમાં ડિકેટરની એક જગા અને ત્રણ નોન-ટીચીંગ જગાઓ ઊભી કરવા કેબિનેટની મંજૂરી

પ્રધાન મંત્રી શ્રી નરેન્દ્ર મોદીના અધ્યક્ષ પદે મળેલી કેન્દ્ર સરકારની કેબિનેટે રૂ.75,000નો બેઝિક પગાર + રૂ.5,000નું સ્પેશિયલ એલાઉન્સ ધરાવતી ડિરેક્ટરની જગા અને રૂ.10,000નો ગ્રેડ પે ધરાવતી ત્રણ નોન-ટીચીંગ જગાઓ (રજિસ્ટ્રાર, લાયબ્રેરીયન અને પ્રિન્સિપલ સ્ટુડન્ટસ એક્ટિવિટી એન્ડ સ્પોર્ટસ (
શિક્ષણ મંત્રાલયના ઉપક્રમે યોજાયેલા વર્ચ્યુઅલ સત્રમાં પ્રધાનમંત્રીએ ધોરણ 12ના વિદ્યાર્થીઓ સાથે જોડાઇને સૌને અચંબામાં મૂકી દીધા

શિક્ષણ મંત્રાલય દ્વારા યોજવામાં આવેલા વર્ચ્યુઅલ સત્રમાં ધોરણ 12ના વિદ્યાર્થીઓ અને તેમના માતા-પિતાએ ભાગ લીધો હતો. કોઇપણ પ્રકારની પૂર્વતૈયારી વગર ઓચિંતા યોજવામાં આવેલા આ સત્રમાં પ્રધાનમંત્રી શ્રી નરેન્દ્ર મોદીએ પણ હાજરી આપીને સૌને અચંબામાં મૂકી દીધા હતા.
કેન્દ્રીય મંત્રીમંડળે અન્ય નાણાંકીય સેવાઓના ક્ષેત્રે વિદેશી રોકાણોને મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે નોન-બેન્કિંગ ફાયનાન્સ કંપનીઓ (એનબીએફસીઝ)માં વિદેશી રોકાણ માટેના નિયમનો સુધારવા મંજૂરી આપી છે. નોન બેન્કિંગ ફાયનાન્સ કંપનીઓ (એનબીએફસીઝ) પર પ્રવર્તમાન ફોરેન એક્સચેન્જ મેનેજમેન્ટ (ભારતની બહાર રહેનાર વ્યક્તિ દ્વારા સિક્યોરિટીની ટ્રાન્સફર કે ઈસ્યુ)ના નિયમનોમાં સુધારાને પગલે “અન્ય નાણાંકીય સેવાઓ”માં વિદેશી રોકાણોને આપમેળે મંજૂરીનો માર્ગ ખૂલશે. જોકે, આ માટે આ સેવાઓનું નાણાં ક્ષેત્રના કોઈ નિયમનકાર (આરબીઆઈ, સેબી, પીએફઆરડીએ વગેરે) અથવા તો સરકારી એજન્સીઓ દ્વારા નિયમન થતું હોવું જોઈએ. નિયમનકાર કે સરકારી એજન્સી દ્વારા નિયંત્રિત ન હોય તેવી અન્ય નાણાકીય સેવાઓમાં વિદેશી રોકાણ માટે મંજૂરીના રસ્તે પ્રવેશ શક્ય બનશે. ઉપરાંત, સીધા વિદેશી રોકાણો (એફડીઆઈ)ની નીતિ હેઠળ લઘુતમ કેપિટલાઈઝેશનના ધોરણો હટાવવામાં આવ્યા છે, કારણ કે મોટા ભાગના નિયમનકારોએ લઘુતમ કેપિટલાઈઝેશનના ધોરણો સુનિશ્ચિત કર્યાં છે. આને પગલે એફડીઆઈ વધશે અને આર્થિક પ્રવૃત્તિઓને વધુ વેગ મળશે. આ સુધારા, કોઈ રાજ્ય કે જિલ્લા સુધી મર્યાદિત નહીં રહે, પરંતુ તેમાં સમગ્ર દેશને આવરી લેવાશે. પશ્ચાદ્ ભૂમિકાઃ નાણાંકીય વર્ષ 2016-17 માટે અંદાજપત્ર રજૂ કરતી વેળા માનનીય નાણાં મંત્રીએ પોતાના વક્તવ્યમાં જાહેર કર્યું હતું કે એનબીએફસીની નિર્દિષ્ટ 18 પ્રવૃત્તિઓ સિવાયની અન્ય પ્રવૃત્તિઓ, જે નિયમનકારો દ્વારા નિયંત્રિત થતી હોય, તેમાં સીધા વિદેશી રોકાણોને આપમેળે મંજૂરીનો માર્ગ ખુલ્લો મૂકાશે. નોન બેન્કિંગ ફાયનાન્સ કંપનીઓ પરના પ્રવર્તમાન નિયમનો મુજબ એનબીએફસીની નિર્દિષ્ટ 18 પ્રવૃત્તિઓ માટે જ લઘુતમ કેપિટલાઈઝેશનના ધોરણો હાંસલ કર્યાં બાદ સીધા વિદેશી રોકાણોને આપમેળે મંજૂરીનો રસ્તો ખુલ્લો છે. સૂચિત નિયમનો મુજબ સીધા વિદેશી રોકાણોને અન્ય નાણાંકીય સેવાઓ, જે કોઈ પણ નિયમનકાર (આરબીઆઈ, સેબી, પીએફઆરડીએ વગેરે) અથવા તો સરકારી એજન્સીઓ દ્વારા નિયંત્રિત થતી હોય, તેમાં આપમેળે મંજૂરી મળશે. ઉપરાંત, મોટા ભાગના નિયમનકારોએ લઘુતમ કેપિટલાઈઝેશનના ધોરણો નક્કી કર્યાં હોવાથી એફડીઆઈ નીતિ હેઠળ લઘુતમ ફરજિયાત કેપિટલાઈઝેશનના ધોરણો પણ દૂર કરાયા છે.
પ્રધાનમંત્રી શ્રી 28 જાન્યુઆરીએ કરિઅપ્પા ગ્રાઉન્ડ ખાતે NCC PM રેલીને સંબોધિત કરશે

પ્રધાનમંત્રી શ્રી નરેન્દ્ર મોદી 28મી જાન્યુઆરી, 2022ના રોજ બપોરે 12 વાગે દિલ્હીના કરિઅપ્પા ગ્રાઉન્ડ ખાતે નેશનલ કેડેટ કોર્પ્સ પીએમ રેલીને સંબોધિત કરશે. આ રેલી એનસીસી પ્રજાસત્તાક દિવસ શિબિરની પરાકાષ્ઠા છે અને દર વર્ષે 28 જાન્યુઆરીએ યોજાય છે. આ કાર્યક્રમમાં પ્રધાનમંત્રી શ્રી ગાર્ડ ઓફ ઓનરનું નિરીક્ષણ કરશે, 1964
પ્રધાનમંત્રીએ ભારતીય ક્રાંતિકારી ચંદ્રશેખર આઝાદને તેમની જન્મ જયંતિ પર શ્રદ્ધાંજલી પાઠવી

પ્રધાનમંત્રી શ્રી નરેન્દ્ર મોદીએ ભારતીય ક્રાંતિકારી ચંદ્રશેખર આઝાદને તેમની જન્મ જયંતિ પર શ્રદ્ધાંજલી પાઠવી છે. પ્રધાનમંત્રીએ જણાવ્યું કે, “ભારત માતાના વીર સપૂત ચંદ્રશેખર આઝાદને તેમની જયંતી પર મારી વિનમ્ર શ્રદ્ધાંજલિ. તેઓ એક નિર્ભીક અને દૃઢ નિશ્ચયી ક્રાંતિકારી હતા, તેમણે દેશની આઝાદી માટે પોતાના જીવનની આહુતિ આપી દીધી. તેમની વીરતાની ગાથા દેશવાસીઓ માટે પ્રેરણાનો એક સ્રોત છે.”
મંત્રીમંડળને મોટર વાહન (સંશોધન) બિલ, 2019માં સુધારાવધારા વિશે જાણકારી આપવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં મોટર વાહન (સંશોધન) કાયદો, 2019માં કરવામાં આવેલા સુધારવધારાની જાણકારી આપવામાં આવી હતી. અગાઉ રાજ્યસભાએ આ કાયદો પસાર કરી દીધો છે. જ્યારે આ સુધારાવધારા રાજ્ય સરકારોને સંમતિ આપશે, ત્યારે રાષ્ટ્રીય પરિવહન નીતિની રચના તેમજ ચીજવસ્તુઓ અને પેસેન્જરોનું આંતર-રાજ્ય પરિવહન માટે રાષ્ટ્રીય, મલ્ટિમોડલ અને કેન્દ્ર સરકાર દ્વારા બનાવવામાં આવેલી યોજનાઓનો અમલ સુનિશ્ચિત કરવામાં આવશે. પૃષ્ઠભૂમિ મોટર વાહન (સંશોધન) ધારો, 2019ને મંત્રીમંડળે 24 જૂન, 2019નાં રોજ યોજાયેલી બેઠકમાં લોકસભામાં પુનઃપ્રસ્તુત કરવા માટે મંજૂરી આપવામાં આવી હતી. મોટર વાહન (સંશોધન) ધારો, 2019 23 જુલાઈ, 2019નાં રોજ લોકસભામાં પસાર થયો હતો. પછી આ કાયદાને રાજ્યસભાએ 31 જુલાઈ, 2019નાં રોજ ધ્યાનમાં લીધો હતો. આ કાયદામાં રાજ્યસભાએ 31 જુલાઈ, 2019નાં રોજ સુધારાવધારા સાથે પસાર કર્યો હતો. ઉપરાંત લોકસભા સમક્ષ સુધારાવધારા રજૂ કરવામાં આવ્યાં હતાં અને 5 ઓગસ્ટ, 2019નાં રોજ લોકસભામાં પસાર થયો હતો.
પ્રધાનમંત્રીએ સુઝલોન એનર્જીના સ્થાપક શ્રી તુલસી તંતીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પીઢ ઉદ્યોગપતિ અને સુઝલોન એનર્જીના સ્થાપક શ્રી તુલસી તંતીનાં નિધન પર ઊંડો શોક વ્યક્ત કર્યો છે. એક ટ્વીટમાં પ્રધાનમંત્રીએ કહ્યું; "શ્રી તુલસી તંતી એક અગ્રણી બિઝનેસ લીડર હતા જેમણે ભારતની આર્થિક પ્રગતિમાં યોગદાન આપ્યું હતું અને વધુ ટકાઉ વિકાસ માટે આપણા રાષ્ટ્રના પ્રયાસોને મજબૂત કર્યા હતા. તેમના અકાળ અવસાનથી વ્યથિત થયો છું. તેમના પરિવાર અને મિત્રો પ્રત્યે સંવેદના. ઓમ શાંતિ."
પ્રધાનમંત્રી શ્રી નરેન્દ્ર મોદીના પ્રેસ સ્ટેટમેન્ટનો અંગ્રેજી અનુવાદ

ચાન્સેલર સ્કોલ્ઝ, મિત્રો, ગુટેન ટેગ, નમસ્કાર! સૌ પ્રથમ, હું અને મારા પ્રતિનિધિમંડળના ઉષ્માભર્યા સ્વાગત માટે ચાન્સેલર સ્કોલ્ઝનો હૃદયપૂર્વક આભાર માનું છું. હું ખુશ છું કે મારી વર્ષની પ્રથમ વિદેશ યાત્રા જર્મનીમાં થઈ રહી છે. આ વર્ષની શરૂઆતમાં વિદેશી નેતા સાથે મારી પ્રથમ ટેલિફોન વાતચીત મારા મિત્ર ચાન્સેલર સ્કોલ્ઝ સાથે પણ થઈ હતી. ચાન્સેલર સ્કોલ્ઝ માટે, આજનું ભારત-જર્મની
પ્રધાનમંત્રી શ્રી રામ નવમીના અવસરે જૂનાગઢના ગઠીલા ખાતે ઉમિયા માતા મંદિરના 14મા સ્થાપના દિવસની ઉજવણીને સંબોધન કરશે

રામ નવમીના અવસરે, પ્રધાનમંત્રી શ્રી નરેન્દ્ર મોદી 10મી એપ્રિલ, 2022ના રોજ ગુજરાતના જૂનાગઢના ગઠીલા ખાતેના ઉમિયા માતાના મંદિરમાં 14મા સ્થાપના દિવસની ઉજવણીને વીડિયો કોન્ફરન્સિંગ દ્વારા બપોરે 1 વાગ્યે સંબોધન કરશે. મંદિરનું ઉદ્ઘાટન પણ પ્રધાનમંત્રી શ્રી નરેન્દ્ર મોદી દ્વારા 2008માં કરવામાં આવ્યું હતું, જ્યારે તેઓ ગુજરાતના મુખ્યમંત્રી હતા. 2008માં પ્રધાનમંત્રી શ્રી દ્વારા આપવામાં આવેલા સૂચનોના આધારે, મંદિર ટ્રસ્ટે વિવિધ સામાજિક અને આરોગ્ય સંબંધિત પ્રવૃત્તિઓ તેમજ મફત મોતિયાના ઓપરેશન અને આર્થિક રીતે નબળા દર્દીઓ માટે મફત આયુર્વેદિક દવાઓ વગેરેમાં તેનો વ્યાપ વિસ્તાર્યો છે. ઉમિયા માતાને કડવા પાટીદારોની કુળ-દેવતા અથવા કુળદેવી માનવામાં આવે છે. " …
પંડિત દિનદયાળ ઉપાધ્યાયની જન્મ શતાબ્દી ઉજાવવા બે સમિતિની રચન

પ્રધાનમંત્રી શ્રી નરેન્દ્ર મોદીએ પંડિત દિનદયાળ ઉપાધ્યાયની જન્મ શતાબ્દી ઉજવવા માટે બે સમિતિના બંધારણને મંજૂરી આપી છે. પ્રધાનમંત્રી 149 સભ્યોની રાષ્ટ્રીય સમિતિના અધ્યક્ષ હશે અને ગૃહ પ્રધાન શ્રી રાજનાથ સિંહ 23 સભ્યોની કારોબારી સમિતિના અધ્યક્ષ હશે. રાષ્ટ્રીય સમિતિના સભ્યોમાં ભૂતપૂર્વ પ્રધાનમંત્રી શ્રી અટલ બિહારી વાજપેયી, ભૂતપૂર્વ પ્રધાનમંત્રી શ્રી એચ ડી દેવગૌડા, કેન્દ્રીય પ્રધાનો શ્રી રાજનાથ સિંહ, શ્રીમતી સુષ્મા સ્વરાજ, શ્રી અરુણ જેટલી, શ્રી મનોહર પારિકર, ભૂતપૂર્વ નાયબ પ્રધાનમંત્રી શ્રી એલ કે અડવાણી અને ભાજપના પ્રમુખ અમિત શાહ સામેલ છે. બિહારના મુખ્યમંત્રી શ્રી નીતિશ કુમાર, ભૂતપૂર્વ કૃષિ પ્રધાન શ્રી શરદ પવાર, રાજ્યસભાના સાંસદ શ્રી શરદ યાદવ, યોગગુરુ બાબા રામદેવ, ગીતકાર પ્રસૂન જોશી, ફિલ્મ નિર્દેશક શ્રી ચંદ્રપ્રકાશ દ્વિવેદી, હોકીના ભૂતપૂર્વ ખેલાડી શ્રી ધનરાજ પિલ્લાઈ, બેડમિન્ટનના ભૂતપૂર્વ ખેલાડી અને કોચ શ્રી પુલેલા ગોપીચંદ અને સુલભ ઇન્ટરનેશનલના સ્થાપક શ્રી બિંદેશ્વર પાઠકને રાષ્ટ્રીય સમિતિમાં સામેલ કરવામાં આવ્યા છે. ભારતના ભૂતપૂર્વ મુખ્ય ન્યાયાધિશ શ્રી આર સી લાહોટી, નિવૃત્ત એર ચીફ માર્શલ શ્રી એસ ક્રિષ્નાસ્વામી, બંધારણીય નિષ્ણાત શ્રી સુભાષ કશ્યપ અને પર્યાવરણ સંરક્ષણ કાર્યકર્તા શ્રી સી પી ભટ્ટને પણ રાષ્ટ્રીય સમિતિમાં સ્થાન આપવામાં આવ્યું છે. સમિતિમાં કેટલાક રાજ્યપાલો, મુખ્યમંત્રીઓ, વિજ્ઞાનીઓ, પત્રકારો, શિક્ષાવિદો, સામાજિક કાર્યકર્તાઓ અને આધ્યાત્મિક નેતાઓ પણ સામેલ છે. રાજ્ય કક્ષાના કેન્દ્રીય પ્રધાન (આઇ/સી) ડો. મહેશ શર્મા સમિતિના સંયોજક હશે
પ્રધાનમંત્રીને અનેક દેશોનાં નેતાઓએ અભિનંદન પાઠવ્યા

લોકસભાની ચૂંટણીમાં વિજય મેળવવા બદલ પ્રધાનમંત્રી શ્રી નરેન્દ્ર મોદીને કોરિયા પ્રજાસત્તાકનાં રાષ્ટ્રપતિ શ્રી મૂન-જે-ઇન, ઝિમ્બાબ્વેનાં રાષ્ટ્રપતિ શ્રી ઈ. ડી. મનન્ગવા અને મોઝામ્બિકનાં રાષ્ટ્રપતિ શ્રી ફિલિપ જેસિન્ટો ન્યસીએ આજે ફોન પર અભિનંદન પાઠવ્યા હતા. પ્રધાનમંત્રીએ કોરિયા પ્રજાસત્તાકના રાષ્ટ્રપતિનો અભિનંદન અને શુભેચ્છાનાં સંદેશ બદલ આભાર માન્યો હતો. પ્રધાનમંત્રીએ ફેબ્રુઆરી, 2019માં કોરિયા પ્રજાસત્તાકનાં પ્રથમ પ્રવાસને યાદ કર્યો હતો. તેમણે દીપોત્સવમાં સામેલ થવા બદલ 2018માં ભારતનાં પ્રવાસ પર આવેલા પ્રથમ મહિલા કિમનાં પ્રવાસને પણ યાદ કર્યો હતો અને કહ્યું હતું કે, તેમનાં પ્રવાસે ભારત અને કોરિયા પ્રજાસત્તાકનાં સંબંધોમાં નવું પ્રકરણ ઉમેર્યું છે. પ્રધાનમંત્રીએ બંને દેશો વચ્ચે વિશેષ વ્યૂહાત્મક ભાગીદારીને વધારે મજબૂત કરવા માટે પોતાની કટિબદ્ધતા વ્યક્ત કરી છે. ઝિમ્બાબ્વેનાં રાષ્ટ્રપતિ ઈ. ડી. મનન્ગવાએ તાજેતરમાં સંપન્ન થયેલી ચૂંટણીમાં પ્રધાનમંત્રી મોદીનાં વિજય પર તેમને અભિનંદન આપ્યાં હતા. પ્રધાનમંત્રીએ તેમનો આભાર માન્યો હતો અને એ વાતની પ્રશંસા કરી હતી કે, ચૂંટણીને કવર કરવા માટે ઝિમ્બાબ્વેનાં મીડિયા સાથે જોડાયેલા બે પત્રકારોએ ભારતનો પ્રવાસ કર્યો હતો. પ્રધાનમંત્રીએ ગયા વર્ષે ભારતનાં ઉપરાષ્ટ્રપતિની ઝિમ્બાબ્વેની સફળ યાત્રાની ચર્ચા કરી હતી તથા ભારત અને ઝિમ્બાબ્વેનાં સંબંધોને નવી ઊંચાઈ પર લઈ જવાની ઇચ્છા વ્યક્ત કરી હતી. પ્રધાનમંત્રી મોદીએ રાષ્ટ્રપતિ ન્યૂસી સાથે મોઝામ્બિકમાં આ વર્ષની શરૂઆતમાં તોફાનને કારણે જાનમાલનાં નુકસાન થવા બદલ ભારત તરફથી સંવેદના વ્યક્ત કરી હતી. રાષ્ટ્રપતિ ન્યૂસીએ ભારતીય નૌકાદળ દ્વારા સમય પર સહાયતા આપવા માટે પ્રધાનમંત્રીનો આભાર માન્યો હતો. પ્રધાનમંત્રીએ કહ્યું હતું કે, ભારત એકતા અને ભાગીદારીમાં હંમેશા મોઝામ્બિકની સાથે ઊભું રહેશે.
પ્રધાનમંત્રી શ્રીએ રાષ્ટ્રીય રમતના સહભાગીઓમાં ગરબાની લોકપ્રિયતા પર ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ કહ્યું છે કે રમતગમતની બેઠક ખેલાડીઓને વિવિધ સંસ્કૃતિઓથી પરિચિત થવાની તક પૂરી પાડે છે. સ્પોર્ટ્સ ઓથોરિટી ઓફ ઈન્ડિયાના ટ્વીટના જવાબમાં પ્રધાનમંત્રી શ્રીએ ટ્વિટ કર્યું. “સ્પોર્ટ્સ મીટ રસપ્રદ છે કારણ કે તે ખેલાડીઓને વિવિધ સંસ્કૃતિઓથી પરિચિત થવાની તક આપે છે. નેશનલ ગેમ્સના સહભાગીઓમાં ગરબાને લોકપ્રિયતા પ્રાપ્ત થતા જોઈને આનંદ થયો.
પ્રધાનમંત્રીએ યોગદા સત્સંગ સોસાયટી ઓફ ઇન્ડિયાની 100મી વર્ષગાંઠના પ્રસંગે સ્મૃતિ સ્વરૂપે ટપાલ ટિકિટ બહાર પાડી

પ્રધાનમંત્રી શ્રી નરેન્દ્ર મોદીએ આજે યોગદા સત્સંગ સોસાયટી ઓફ ઇન્ડિયાની 100મી વર્ષગાંઠના પ્રસંગે સ્મૃતિ સ્વરૂપે ટપાલ ટિકિટ બહાર પાડી હતી. નવી દિલ્હીમાં વિજ્ઞાન ભવનમાં આ પ્રસંગે પ્રધાનમંત્રીએ સ્વામી પરમહંસ યોગાનંદની પ્રશંસા કરી હતી અને કહ્યું હતું કે, તેમણે મુક્તિનો નહીં, પણ ‘અંતરયાત્રા’નો માર્ગ દર્શાવ્યો છે. તેમણે જણાવ્યું હતું કે, સ્વામી પરમહંસ યોગાનંદે તેમના સંદેશને ફેલાવવા ભારતને છોડ્યું છે, છતાં તેઓ ભારત સાથે હંમેશા જોડાયેલા રહેશે. પ્રધાનમંત્રીએ કહ્યું હતું કે, ભારતની આધ્યાત્મિકતા જ તેની શક્તિ છે અને કેટલાક લોકો ધર્મને અધ્યાત્મ સાથે જોડે છે એ કમનસીબી છે. હકીકતમાં ધર્મ અને અધ્યાત્મ બંને અલગ બાબતો છે.
પ્રધાનમંત્રી 13-14 નવેમ્બરનાં રોજ બ્રાઝિલમાં બ્રિક્સ શિખર સંમેલનમાં ભાગ લેશે

પ્રધાનમંત્રી શ્રી નરેન્દ્ર મોદી 13-14 નવેમ્બર, 2019નાં રોજ 11માં બ્રિક્સ શિખર સંમેલનમાં સામેલ થવા માટે બ્રાઝિલની રાજધાની બ્રાઝિલિયાની મુલાકાત લેશે. ચાલુ વર્ષે બ્રિક્સ શિખર સંમેલનનો વિષય “નવીન ભવિષ્ય માટે આર્થિક વૃદ્ધિ” છે. બ્રિક્સ શિખર સંમેલનમાં પ્રધાનમંત્રી નરેન્દ્ર મોદી છઠ્ઠી વાર સામેલ થશે. તેઓ વર્ષ 2014માં બ્રિક્સ શિખર સંમેલનમાં પ્રથમ વાર સામેલ થયા હતા. ભારતમાંથી મોટું વાણિજ્યિક પ્રતિનિધિમંડળ પણ પ્રધાનમંત્રીની મુલાકાત દરમિયાન ખાસ કરીને બ્રિક્સ બિઝનેસ ફોરમમાં સામેલ થશે, જ્યાં બ્રિક્સ સંગઠનનાં તમામ સભ્ય પાંચ દેશોનું વાણિજ્યિક પ્રતિનિધિમંડળ ઉપસ્થિત હશે. પ્રધાનમંત્રી બ્રિક્સ શિખર સંમેલનમાં બિઝનેસ ફોરમનાં સમાપન સમારંભ અને અગિયારમાં બ્રિક્સ શિખર સંમેલનનાં સમાપન સમારંભમાં સામેલ થવાની સાથે રશિયાનાં રાષ્ટ્રપતિ વ્લાદિમીર પુતિન અને ચીનનાં રાષ્ટ્રપતિ શી જિનપિંગ સાથે અલગથી દ્વિપક્ષીય બેઠક યોજશે. સમાપન સત્રમાં સમકાલિન વિશ્વમાં રાષ્ટ્રીય સાર્વભૌમિકતાનાં મુદ્દે વિવિધ પડકારો અને તકો પર કેન્દ્રિત ચર્ચાવિચારણા થવાની અપેક્ષા છે. ત્યારબાદ બ્રિક્સ સમાપન સત્રમાં બ્રિક્સનાં સભ્ય દેશોનાં આર્થિક વિકાસ માટે સહકારનાં મુદ્દે ચર્ચા થશે. પછી પ્રધાનમંત્રી બ્રિક્સ બિઝનેસ કાઉન્સિલ સાથે બ્રિક્સ લીડર્સની બેઠકમાં સહભાગી થશે, જેમાં બ્રાઝિલિયન બ્રિક્સ બિઝનેસ કાઉન્સિલનાં ચેરમેન અને નવી ડેવલપમેન્ટ બેંકનાં પ્રમુખ સાથે રિપોર્ટ રજૂ કરશે એવી અપેક્ષા છે. એ પછી તુરંત બ્રિક્સનાં સભ્ય દેશોની વેપાર અને રોકાણ પ્રોત્સાહન સંસ્થાઓ વચ્ચે સમજૂતી કરાર (એમઓયુ) પર હસ્તાક્ષર થશે. શિખર સંમેલનનાં અંતે નેતાઓ સંયુક્ત જાહેરનામું બહાર પાડશે. બ્રિક્સનાં પાંચ મોટા વિકાસશીલ અર્થતંત્રો સંયુક્તપણે વિશ્વની 42 ટકા વસતિનું પ્રતિનિધિત્વ કરે છે, જે દુનિયાની કુલ જીડીપીનો 23 ટકા હિસ્સો તથા દુનિયાનાં વેપારવાણિજ્યનો આશરે 17 ટકા હિસ્સો ધરાવે છે. બ્રિક્સનાં સભ્ય દેશો વચ્ચે સાથસહકાર બે આધાર ધરાવે છે, જેમાં નેતાઓ અને મંત્રીઓ વચ્ચેની બેઠક તેમજ વરિષ્ઠ અધિકારીઓની બેઠક દ્વારા સહકારનાં પારસ્પરિક હિતનાં મુદ્દાઓ પર ચર્ચા સામેલ છે. આ ચર્ચાવિચારણામાં વેપાર, ધિરાણ, સ્વાસ્થ્ય, શિક્ષણ, વિજ્ઞાન અને ટેકનોલોજી, કૃષિ, સંચાર, આઇટી વગેરે ક્ષેત્રો સામેલ છે.
પ્રધાનમંત્રી જમ્મુ અને કાશ્મીરની અપની પાર્ટીના 24 સભ્યોનાં પ્રતિનિધિમંડળને મળ્યાં

પ્રધાનમંત્રી શ્રી નરેન્દ્ર મોદી આજે નવી દિલ્હીમાં લોક કલ્યાણ માર્ગ ખાતે શ્રી અલ્તાફ બુખારીનાં નેતૃત્વમાં જમ્મુ અને કાશ્મીરની અપની પાર્ટીનાં 24 સભ્યોનાં પ્રતિનિધિમંડળને મળ્યાં હતાં. પ્રધાનમંત્રીએ તેમની સાથે વાત કરતાં જમ્મુ અને કાશ્મીરમાં પરિવર્તનમાં જનભાગીદારી માટે અપીલ કરી હતી તથા વહીવટીતંત્ર જનતાની જરૂરિયાતો સમજે એના મહત્ત્વ પર ભાર મૂક્યો હતો. પ્રધાનમંત્રીએ એ વાતની નોંધ લીધ હતી કે, આ વિસ્તારમાં રાજકીય સંકલનની પ્રક્રિયાને ઝડપથી આગળ વધારીને લોકશાહીને મજબૂત કરી શકાશે. યુવા સશક્તીકરણ પર પ્રધાનમંત્રીએ જણાવ્યું હતું કે, જમ્મુ અને કાશ્મીરના વિકાસ માટે યુવા પેઢીએ પ્રેરકબળ તરીકે કામ કરવું જોઈએ. તેમણે જમ્મુ અને કાશ્મીરમાં સંપૂર્ણ પરિવર્તન લાવવા યુવાનો માટે રોજગારીની નવી તકો ઊભી કરવાના અને કૌશલ્ય વિકાસનું મહત્ત્વ વ્યક્ત કર્યું હતું. પ્રધાનમંત્રીએ પ્રતિનિધિમંડળને ખાતરી આપી હતી કે, સરકાર માળખાગત વિકાસ અને પ્રવાસન જેવા ક્ષેત્રોમાં રોકાણની નવી તકો ઊભી કરવા પર વિસ્તૃત ધ્યાન કેન્દ્રીત કરીને વિસ્તારના આર્થિક વિકાસ પ્રત્યે પ્રતિબદ્ધ છે. તેમણે જમ્મુ અને કાશ્મીરની તમામ સમસ્યાઓનું સમાધાન કરવા માટે સરકારનાં સંપૂર્ણ સાથસહકારની ખાતરી આપી હતી. પ્રધાનમંત્રીએ વસતિજન્ય ફેરફારો, સીમાંકનની કવાયત અને રાજ્યમાં કાયમી વસવાટની મંજૂરી જેવા વિવિધ મુદ્દાઓ પર પ્રતિનિધિમંડળ સાથે ચર્ચા કરી હતી. સંસદમાં પોતાના નિવેદનનો સંદર્ભ ટાંકીને પ્રધાનમંત્રીએ ભારપૂર્વક જણાવ્યું હતું કે, સરકાર વહેલામાં વહેલી તકે જમ્મુ અને કાશ્મીરને રાજ્યનો દરજ્જો મળવાની શક્યતાને સાકાર કરવા તમામ વર્ગો સાથે કામ કરશે. અપની પાર્ટીનાં પ્રમુખ શ્રી અલ્તાફ બુખારીએ જણાવ્યું હતું કે, જ્યારે 5 ઓગસ્ટ, 2019નો રોજ કલમ 370 અને કલમ 35-એને રદ કરવાનો નિર્ણય લેવાયો હતો, ત્યારે એ તારીખ જમ્મુ અને કાશ્મીરના ઇતિહાસમાં સીમાચિહ્નરૂપ ક્ષણ હતી. પ્રતિનિધિમંડળે જમ્મુ અને કાશ્મીરનાં વિકાસ માટે સતત સાથસહકાર આપવા અને પ્રયાસો કરવા બદલ પ્રધાનમંત્રીનો આભાર માન્યો હતો. તેમણે વિસ્તારમાં શાંતિ અને સુરક્ષા જાળવવા માટે સરકારનાં પ્રયાસો, સુરક્ષા સંસ્થાઓ અને જમ્મુ અને કાશ્મીરનાં લોકોના પ્રયાસોની પ્રશંસા પણ કરી હતી.
પ્રધાનમંત્રીએ તેલંગણાના નગરકુરનુલમાં અકસ્માતમાં લોકોનાં મોત અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ તેલંગણાના નગરકુરનુલમાં અકસ્માતમાં લોકોનાં મોત અંગે શોક વ્યક્ત કર્યો હતો. પ્રધાનમંત્રી શ્રીએ અકસ્માતમાં જીવ ગુમાવનારા લોકોનાં પરિવારજનોને બે લાખ રૂપિયા અને ઘાયલોને 50,000 રૂપિયાની આર્થિક સહાય પ્રદાન કરવાની ઘોષણા પણ કરી છે. પીએમઓના ટ્વીટમાં, પ્રધાનમંત્રીએ કહ્યું હતું, “તેલંગણાના નગરકુરનુલમાં અકસ્માતમાં મૃત્યુ પામનારા લોકો પ્રત્યે સંવેદના. ઘાયલો ઝડપથી સ્વસ્થ થાય એવી પ્રાર્થના. પીએમએનઆરએફમાંથી, પ્રત્યેક મૃતકના નજીકના સંબંધીને રૂ. 2 લાખ આપવામાં આવશે અને ઘાયલોને રૂ. 50,000 આપવામાં આવશેઃ પીએમ મોદી”
પ્રધાનમંત્રીએ સૂરીનામના ઉપરાષ્ટ્રપતિ સાથે મુલાકાત કરી

પ્રધાનમંત્રી શ્રી નરેન્દ્ર મોદીએ સૂરીનામના ઉપરાષ્ટ્રપતિ શ્રી માઈકલ એ. અધીન સાથે મુલાકાત કરી જે વિશ્વ સાંસ્કૃતિક ઉત્સવમાં ભાગ લેવા માટે ભારત આવ્યા હતા. પ્રધાનમંત્રીએ સૂરીનામમાં ભારતીય પ્રવાસીઓ દ્વારા ન માત્ર દેશના વિકાસમાં પરંતુ બંને દેશોની વચ્ચે ઐતિહાસિક સંબંધોને મજબૂત બનાવવામાં તેના દ્વારા નિભાવાઈ રહેલી સક્રિય ભૂમિકાની પ્રસંશા કરી. તેમણે કહ્યું ભારત સૂરીનામને ક્ષમતા નિર્માણ તેમજ માનવ સંસાધન વિકાસ માટે હર સંભવ મદદ ચાલુ રાખવા માટે પ્રતિબદ્ધ છે.
પ્રધાનમંત્રી શ્રી 30મી એપ્રિલે મુખ્યમંત્રીઓ અને હાઈકોર્ટના મુખ્ય ન્યાયાધીશોની સંયુક્ત પરિષદના ઉદ્ઘાટન સત્રને સંબોધિત કરશે

પ્રધાનમંત્રી શ્રી નરેન્દ્ર મોદી 30મી એપ્રિલ, 2022ના રોજ સવારે 10 વાગ્યે નવી દિલ્હીના વિજ્ઞાન ભવન ખાતે રાજ્યોના મુખ્યમંત્રીઓ અને હાઈકોર્ટના મુખ્ય ન્યાયાધીશોની સંયુક્ત પરિષદના ઉદ્ઘાટન સત્રમાં ભાગ લેશે. આ પ્રસંગે તેઓ સભાને પણ સંબોધિત કરશે. સંયુક્ત પરિષદ એ એક્ઝિક્યુટિવ અને ન્યાયતંત્ર માટે ન્યાયની સરળ અને અનુકૂળ ડિલિવરી માટે ફ્રેમવર્ક બનાવવા અને ન્યાય પ્રણાલી સામેના પડકારોને પહોંચી વળવા જરૂરી પગલાંઓની ચર્ચા કરવા માટે એકસાથે આવવાનો પ્રસંગ છે. અગાઉની આવી કોન્ફરન્સ 2016માં યોજાઈ હતી. ત્યારથી, સરકારે ઈ-કોર્ટ્સ મિશન મોડ પ્રોજેક્ટ હેઠળ કોર્ટ પ્રક્રિયાઓમાં ઈન્ફ્રાસ્ટ્રક્ચર સુધારવા અને ડિજિટલ ટેક્નોલોજીના એકીકરણ માટે વિવિધ પહેલ કરી છે.
મન કી બાત 2.0ના 15મા એપિસોડમાં પ્રધાનમંત્રીના સંબોધનનો મૂળપાઠ (30.08.2020)

મારા પ્રિય દેશવાસીઓ, નમસ્કાર. સામાન્ય રીતે આ સમય ઉત્સવનો હોય છે, દરેક જગ્યાએ મેળાઓ ભરાય છે, ધાર્મિક પૂજા-પાઠ થાય છે. કોરોનાના આ સંકટકાળમાં લોકોમાં ઉંમગ તો છે, ઉત્સાહ પણ છે પરંતુ આપણા દરેકના મનને સ્પર્શી જાય તેવું અનુશાસન પણ છે. ઘણી ખરી રીતે જોવા જઈએ તો નાગરિકોમાં જવાબદારીની સમજ પણ છે. લોકો પોતાનું ધ્યાન રાખીને, બીજાઓનું ધ્યાન રાખીને, પોતાના રોજીંદા કામ પણ કરી રહ્યા છે. દેશમાં થઈ રહેલા પ્રત્યેક આયોજનમાં જે રીતનો સંયમ અને સાદગી આ વખતે જોવાઈ રહી છે, તે અભૂતપૂર્વ છે. ગણેશોત્સવ પણ ક્યાંક ઓનલાઈન મનાવવામાં આવી રહ્યો છે, તો મોટાભાગની જગ્યાઓએ આ વખતે ઈકોફ્રેન્ડ્લી ગણેશજીની મૂર્તિઓ સ્થાપિત કરવામાં આવી છે. સાથીઓ, આપણે જો બહુ બારીકાઈથી જોઈએ તો એક વાત ચોક્કસ આપણા ધ્યાનમાં આવશે – આપણા ઉત્સવ અને પર્યાવરણ. આ બંને વચ્ચે બહુ ગાઢ સંબંધ રહ્યો છે. જ્યાં એક તરફ આપણા ઉત્સવોમાં પર્યાવરણ અને પ્રકૃતિની સાથે સહજીવનનો સંદેશ છુપાયેલો હોય છે, તો બીજી તરફ, કેટલાયે ઉત્સવો પ્રકૃતિની રક્ષા માટે જ મનાવવામાં આવે છે. જેમ કે બિહારના પશ્ચિમ ચંપારણમાં સદીઓથી થારૂ આદિવાસી સમાજના લોકો 60 કલાકનું લોકડાઉન અથવા તેમના જ શબ્દોમાં કહીએ તો, 60 કલાકના બરનાનું પાલન કરે છે. પ્રકૃતિની રક્ષા માટે બરનાને થારૂ સમાજે પોતાની પરંપરાનો ભાગ બનાવી લીધો છે, અને સદીઓથી બનાવેલો છે. આ દરમિયાન ન કોઈ ગામમાં આવે છે, કે ન કોઈ પોતાના ઘરની બહાર નીકળે છે, અને લોકો માને છે કે જો તેઓ બહાર નીકળ્યા અથવા કોઈ બહારથી આવ્યું તો તેમના આવવા-જવાથી, લોકોની રોજીંદી ગતિવિધીઓથી, નવા છોડ-ઝાડને નુકસાન થઈ શકે છે. બરનાની શરૂઆતમાં ભવ્ય રીતે આપણા આદિવાસી ભાઈ-બહેનો પૂજા-પાઠ કરે છે, અને તેના સમાપન પર આદિવાસી પરંપરાના ગીત,સંગીત, નૃત્ય જેવા કાર્યક્રમો પણ જોરશોર સાથે થાય છે. સાથીઓ, આ દિવસોમાં ઓણમનો તહેવાર પણ ધામધૂમથી ઉજવવામાં આવી રહ્યો છે. આ પર્વ ચિંગમ મહિનામાં આવે છે. આ દરમિયાન લોકો કંઈક નવું ખરીદે છે, પોતાના ઘરને સજાવે છે, પૂકલ્લમ બનાવે છે, ઓણમ-સાદિયાનો આનંદ લે છે, વિવિધ પ્રકારની રમતો અને સ્પર્ધાઓ પણ થાય છે. ઓણમની ધૂમ તો આજે દૂરસુદૂર વિદેશો સુધી પહોંચી છે. અમેરિકા હોય, યૂરોપ હોય, કે ખાડીનાં દેશો હોય, ઓણમનો ઉલ્લાસ આપને દરેક જગ્યાએ મળશે. ઓણમ એક ઈન્ટરનેશનલ ફેસ્ટિવલ બની રહ્યો છે. સાથીઓ, ઓણમ આપણી કૃષિ સાથે જોડાયેલો તહેવાર છે. તે આપણી ગ્રામીણ અર્થવ્યવસ્થા માટે પણ એક નવી શરૂઆતનો સમય હોય છે. ખેડૂતોની શક્તિથી જ તો આપણું જીવન, આપણો સમાજ ચાલે છે. આપણા તહેવારો ખેડૂતોના પરિશ્રમથી જ રંગબેરંગી બને છે. આપણા અન્નદાતાને, ખેડૂતોની જીવન આપનારી શક્તિને તો વેદોમાં પણ બહુ ગૌરવપૂર્ણરૂપથી નમન કરવામાં આવી છે. ઋગ્વેદમાં મંત્ર છે, અન્નાનામ પતયે નમઃ, ક્ષેત્રાણામ પતયે નમઃ… એટલે કે અન્નદાતાને નમન, ખેડૂતોને નમન… આપણા ખેડૂતોએ કોરોનાની આ મુશ્કેલ પરિસ્થિતીમાં પણ પોતાની તાકાતને સાબિત કરી છે. આપણા દેશમાં આ વખતે ખરીફ પાકની રોપણી ગત વર્ષની તુલનામાં 7 ટકા વધારે થઈ છે. ડાંગરની રોપણી આ વખતે લગભગ 10 ટકા, કઠોળ પાક લગભગ 5 ટકા, જાડા અનાજ-